Lendawo yokuwezwa kwama Ngqika ngo- luhlobo asikuko nokuba inzima kuwo lama- doda awezwayo agxotwa emblabeni wawo, ngondilele abangavumanga ukulwa no Ru- lumente naxa sekupume nenqu ka Sandile. Ukuvuzwa kwawo ngokutembeka kwawo, asuke apangwe umhlaba aze asiwekwindawo awayete akatandi kuya kuyo, asuke natnbla angqurulwa ngeliti akufunwa kuba apendule kuse kugqityiwe. Ukutetwa kwale ndawo kutiwa aya lungiselelwa kuba esiwa kwilizwe elihle, aya kucandelwa kona, akuyi kubako tywala bomlungu, akukubako tuba lokuba impahla zabelungu ngokoke abantu baya ku- sebenza ukuze bapile, kutiwa kuya kubako izikolo. Ezinteto zonke zizizimfamekiso zo- kufihla ezona zizatu zizizo. Elo lizwe noku­ba lihle alinakude ligqite elakwa Ngqika nokuba kukangelwa esimeni sempahla no­kuba kukangelwa ekudleni. Ngendawo yokucanda okunene baya lungiselelwa, kodwa ke bebengacandelwayo nokuba bebemi kwakulo mhlaba wabo. Ngendawo yokuba singati namhla kukona bebesenzelwa ituba elihle lokuba. Kutiwa pakati kwazo zonke ilali kuya kubako ifama zabe Lungu. Ukuba ke bekusitiwa nganeno kwe Nciba Ama xosa abaxalisile abe Lungu, linge lingavakali eli lefama eziya kuba pakati kwabo. Makabe ke mhlaumbi aya kutiyelwa ama Ngqi­ka ukuze abuye agxotwe nalapo awezwe Umbashe kutiwe ayeba. Ngesiba siti asazi nokuba aya kuhlala ixesha apo aya kona ukuba bekuyi nyaniso ukuba esuswa ngobusela, kuba agxotwa namhla kungatshiwo nokuti alwele ntonina, agxotwe kusaziwa uku­ba ebelele. Ke ngendawo yezikolo nelali nokumiselwa Imantyi siti ezonto zonke bekulula ukuzenza bemi ezweni labo njengoko kuya kuba njalo kwa Gcaleka. Eyotywala okunene ingake ingabi ninzi okwalo nyaka, kodwa xa kutiwa kuya kubako abe Langu peshaya kwe Nciba siyazi ukuba iya kuhamba kunye nabo. Ukuba inokutintelwa kona noko bakoyo ingaba ibinokuqandwa nangeneno ko mlambo.

Indawo ke ebonakala kuti ukuba awezelwe zona zimbini. Eyokuqala yeyokuba kuko inkolo yokuba Amaxosa akasoze aqonde ukuba oyisiwe ade abe agxotiwe ezweni lawo. Nalendawo yokuba esuke asonga izandla wa- ba u-Sandile no Sarili bese mahlatini ayina- kubanelisa abanye. Kucingelwa ukuba ke ngoko mabatotywe iratshi ngokusiwa kwelase mzini. Kungoko sibona ama Ngqika ewezwe umlambo abe ama Gcaleka eziswa neno. Esinye nesona kubonakala ukuba sikulu noko singaveliswayo sesokuba amafama kade ewufuna lomhlaba wakwa Ngqika. Kekaloku ngoku kubuye kwacanda uloliwe kuwo, yaza londawo yaubanga ukuba unqweneleke ngakumbi. Ngumhlaba abakade be-

ufana, namhla ke kuvele izinto abanokum- famekisa ngazo.

Ukutsho ke siti abalungiswanga ondilele bakwa Ngqika ngamadoda ase Gunyeni ngoku. Siti kupetwe ntlakantlaka abantu abebefanele ukuvelwa babuyiselwe, kuboniswe ukuba kunenzuzo ukuba ngaku Rulumente. Sipeta ngelokuti siyavelana nezo ntsizana zindululwe ngexesha elibi kangaka ngohlobo olunje ukunganelisi kwalo.

INTETO KA MR. WEIR NGEMINI YE
JUBILEE YAKE.

Zihlobo zam ezitandekayo, bendingenamnqweno wokuba kubeko imini enje ngale imiselwe ukukunjulwa, luluntu, kwixesha elide endide ndati ngalo ndavunyelwa ukuba ndibe nesabelo esifaneleyo kulomsemsebenzi wokuhan jsiwa kwelizwi—Umnqweno endinawo kupela ngowokumbulela nokumbonga u-Bawo wetu wasezulwini ngenxa yokulunga kwake ukude andivumele ndibone idinga lake lizaliseka kangakanana pakati kwabemi belilizwe abahlwelweyo behleli ebunyameni; kuba noko iminyaka ema 50 ilitutyana elifutshane lexesha, siti sakuyilinganisa into esasiyiyo kule minyaka imashumi mahlanu igqitileyo isimo seli lizwe nento esiyiyo ngoku, sive sesitshilo ukuti, “ U- Yehova wenze izinto ezinkulu, ewe ezingumangaliso, soti ke ngoko sigcobe sivuye kuye.”

Ndinga ndingati njengokuba ndinelituba nje ndi- vakalise imibulelo yentliziyo yam kubo bonke abazalwana abakulomsebenzi wokuhanjiswa kwelizwj, ngenxa yobubele abate ngamaxesha onke bandenzela bona ngentliziyo ezishushu. Andibalibali abafundisbetu bokuqala o—Mr. Thomson no Bennie no Ross amadoda ekungafunekiyo ukude abalwe emaewecweni amatye likunjulwe ixabiso lawo. Osapilileyo kuwo ngu Rev. W. Thomson kupela. Bati bevuta kulangazelela ukunga bangakanyisela ingqondo yabemi beli lizwe, babe benako ukutabata isando, nokuba yisara, nokuba lizembe bazincede ngokwabo xa be kungeko luncedo kufupi. Iyaziwa lento, yabe imdumisa lomfundisi wase Lovedale, yokokuba wati xa kwakumiswa izakiwo zokuqala kule Simnara, bakuba bete abancedisi bake abamnyama bonke babaleka, wasuka wawemba amatye, wawabeka enqweleni, watabata iziniya wabexesha wasa endlini, ukuze umsebenzi ungatinteleki. Ndaye kananjalo ndingenako ukubalibala abapati bokuqala be *Glasgow Missionary Society,—*inkoliso yabo bagqita mzuzu, baya kwamkela umvuzo wabo, nditeta o—Henry Knox, Patrick Falconer, Hugh Makay, John Cuthbertson, Hugh Brown, W. Buchanan, A. Buchanan, J. Robertson, J. Brown, R. Brown, Rev. G. Struthers, namanye amaninzi, amadoda abekwe kunene ngenxa yomsebewawo. Abonwabanga bekolisiwe yimisebenzi ababe nokuyenza pakati kwamahlwempu alahlekileyo ekaya. Lowo wasekaya umsebenzi awubanelisanga, awubanga mkulu ngohlobo lokwanelisa ezo zicaka zika Tixo. Zazibanzi intliziyo zabo, bezinikele emsebenzini. Ubushushu bentliziyo zabo babenza ukuba bakangele ngotando konyana baka Africa abahlwelwe bekude, ngokunga nabo bangafunwa bezizwe ekuboneni ukuba i-Nkosi u-Yesu Kristu ngu Msindisi wabo. Babe pakati kwabokuqala abatumela uku- kanya kwe gospel kweli cala lehlabati.

Ndamiselwa kulomsebenzi ngo March 1827; ndaza ndino ma sangena enqanaweni sisiza e-Africa, saye sihamba kunye no Mr. Chalmers no Mr. McDiarmid nentsapo yabo. Kweli qela abasapilileyo seyindim

no Mrs. Chalmers, endivuyayo ukumbona eko namhlanje apa; esingatshoyo ukuti sibambe neyake i- jubili.

Site kwasekungeneni kwetu emaxoseni e-Ncwenxa, sabehla sabonana naba bantu size kucita ubom betu pakati kwabo satyelelwa yinkosi u-Botoman nento eninzi yabantu bake amadoda, abafazi naba. ntwana, bambete ingubo zezintsu [zenkomo]. Uninzi kumadoda lungenanto ifanelekileyo luyambeteyo Basuka ngati abayiqondi eyona nto inxanyelwe ngumlungu ngokuza kuhlala ezweni labo. Zingaba zintlola zize kufuna inkomo ezilahlekileyo,—bangaba baya kututela inkumanda indaba zendawo apo zizi- nyeliswa kona inkomo ezibiweyo. Babe ngazi ukuba kuzo kwenziwa ntonina. Into engabakohlanga kuncaza icuba.

Ngeloxesha belisaziwa kancinane elase Maxoseni, pesheya e-Scotland, nase Kapa. Ukuze niqonde.— abapati be Society babecebisana ngokutumela umfu­ndisi e-Madagascar, bacinga ukuba bangati betumele umfundisi oligqira, abenako ukunyanga abafayo bakwa Xosa nabeso siqiti,—bengawazi ukuba mde kangaka umgama wokuya kweso siqiti xa umntu asuka kwa Xosa.

Ngo *4* ku December 1817 saliwela i-Tyume ngase zantsi kwe Dike eli. Lendawo iyi Alice ne Lovedale ngoku, yasisinga oko kungeko noko inye indlu ebonakalayo. Sifunzele kwela nxowa lidala le Lovedale, e-Ncera, apo Mr. Ross no Mr. Bennie babegxumeko kona. Kute kwakamsinya emva koko kwenziwa intlanganiso, waza u-Mr. Chalmers nam samiselwa ukuya kungena ku Mr. Thomson e-Gwali. u-Mr. McDiarmid kwatiwa makahlale no Ross no Bennie kulo Lovedale indala.

Nakuba u- Mr. Thomson wayete ngobubele obukulu wenza konke abenako ukusilungiselela, kwafuneka kwakiwe izindlu, sangena ke senza lomsebenzi. Yaye kananjalo ityalike (elitye lokusekwa lalibekwe ngu Mr. Thomson ngo 1826) isakiwa. Niboneke ukuba umsebenzi wetu wawu pambi kwetu. Kwafuneka sisebcnzise abantu belilizwe ukuze uqubeke umsebenzi—ukuvuzwa bebenikwa amaso, amaqula nexina (intsimbi yezacolo) imali yakwa mlungu oko ibingento yanto kubemi belilizwe. La maso bebefike baye kuziwola ngawo inkomo kwelipezulu, ku­ba ngeloxesha bekungeko mlungu wavenkile, kunge­ko nkatini. Kute kwakwaziwa ekaya ukuba imazi yenkomo itengwa ngamaqula ambalwa, zati izihlobo zaya kwizindlu zabatengisi zabuta onke amaqosha amadala ezinokuwafumana, amanye emahle emakulu. Yazaliswa ibokisi ngezi zinto zokuvatisa amanenekazi akwa Xosa. Kwafuneka ukuba ihlale igciniwe lendawo yokuba lama ledi agqale kunene ukumila nebala lequla, etanda ifishini ezintsha kwanje ngokuba amaledi ase France elumkele ibala nepatroni ye lokwe. Kungokoke kwafuneka silumkele ukuti sifumbe into eninzi yempahla, kuba yoti noko ike yafunwa, inyanga nokuba zimbini, bafune luhlobo lumbi nabala limbi, silahlekwe sidleke ngempahla esukuba siyifumbile. Lento yasibanga ukuba silivuyele ituba lokuqala lokutenga ngemali yamangesi. Saqalake nge 1829 ukubavuza ngemali.

Uqutyiwe ke umsebenzi omalunga nezeli hlabatj izinto, ziko zizininzi izitintelo ezingavumanga ukuba kubeko kutambisa kukulu, wabeke nawo lomsebenzi mkulu sasitunywe wona uqutyelwa pambili imihla ngemihla. Ukuti capa kwe langa ibibetwa intsimbi, bahlangane abantu etyalikeni bapulapule ilizwi lika Tixo elinika ubom. Kwakona ngokuhlwa babutclane kwangalomcimbi. Ibigciniwe inkonzo ngazo zonke Isabata esikolweni. Ebesiti umfundisi apume aye kwimizi ekufupi abizele abantu etyalikeni, atete na-

2 ISIGIDIMI SAMAXOSA, NOVEMBER 1, 1978.